**Projektová dokumentácia pre stavebný zámer a projekt stavby– stabilizačný múr – 6.etapa na Jarmočnej ulici**

Predmetom diela je vypracovanie projektovej prípravy stavby v stupni projektovej dokumentácie - **stavebný zámer** a **projekt stavby** a **vypracovanie oceneného položkovitého výkazu výmer** a**zabezpečenie povolenia stavby**. Rozsah vypracovanej projektovej dokumentácie požadujeme podľa vyhlášky Úradu pre územné plánovanie a výstavbu Slovenskej republiky č. 60/2025 Z. z.,

**Popis projektu:**

Miesto budúcej stavby sa nachádza na Jarmočnej ulici v Košiciach. V roku 2024 sa na horúcovodných potrubiach vykonávala rekonštrukcia izolácií a okolie potrubia bolo očistené od nánosu zeminy, ktorý sa postupne zosúva z telesa susednej vyvýšenej cestnej komunikácie. Po odkopaní svahu boli identifikované degradácie oplechovania a nosných konštrukcií potrubného systému, ktoré boli spôsobené vplyvom zemnej vlhkosť. Zároveň vzniká predpoklad ďalšieho zosúvaniu svahu z dôvodu nestabilizovaného priľahlého svahu komunikácie.

Projektant v projektovej dokumentácií navrhne komplexné technické riešenie oporného múru, tak aby v budúcnosti nedochádzalo k svahovým zosuvom. Tým sa má zabezpečiť ochrana potrubného systému a taktiež k zvýšiť bezpečnosť cestnej premávky. Orientačná dĺžka úseku je 260 metrov. Budúci oporný múr sa bude nachádzať na pozemkoch, ktoré nie sú vo vlastníctve objednávateľa. Celý rozvod sa nachádza v ochrannom pásme železníc.

Súčasťou projektovej dokumentácie bude návrh technického riešenia sanácie oceľovej pätky, ktorá sa nachádza v areáli závodu MHTH Košice. Na základe diagnostiky vykonanej odborným útvarom MHTH bolo zistené, že päta oceľovej nosnej konštrukcie podlieha korózií čo sa prejavuje viditeľnou degradáciou oceľového materiálu. Požiadavka na projektanta je aj posúdiť statiku pôvodnej betónovej pätky a navrhnúť technické riešenie, ktoré predĺži životnosť oceľovej konštrukcie. (K tejto časti nie je potrebné predkladať zameranie stavby v JTSK oprávnenou osobou kartografom)

Osobitné požiadavky na dokumentáciu:

* Geodetické zameranie pôvodného terénu riešeného územia. Výškopis a polohopis, overeného autorizovaného geodeta a kartografa, súčasťou dokumentácie pre Stavebný zámer bude aj dokumentácia v zmysle platnej legislatívy potrebná pre účely konania stavebného zámeru,
* Každú spracovanú dokumentáciu odovzdá zhotoviteľ v troch (3) vyhotoveniach v listinnej forme a v jednom (1) vyhotovení v elektronickej (digitálnej) forme [(\*.doc, \*.xls, \*.pdf - textová časť), (\*.dwg, \*.pdf –výkresová časť)] na CD/DVD nosiči,
* Súčasťou odovzdanej dokumentácie bude aj ocenený výkaz výmer v podrobnostiach dokumentácie realizácie stavby spracovaný v programe CENKROS alebo ODIS v troch (3) vyhotoveniach v listinnej forme a v jednom (1) vyhotovení v elektronickej (digitálnej) forme [(\*.xls, \*.pdf - textová časť), na CD/DVD nosiči;
* Spracovanie dokumentácie zahŕňa aj dopracovanie pripomienok jednotlivých odborných útvarov objednávateľa,
* Grafická časť dokumentácie na CD/DVD nosiči alebo USB vo formáte \*.dwg, \*.pdf musí byť uložená v súbore, ktorého názov bude totožný s názvom alebo číslom výkresu a každý výkresový list musí byť samostatným súborom;
* Zakreslenie inžinierskych sietí – vyžiadanie dotknutými organizáciami a zakreslenie do projektovej dokumentácie,
* Súčasťou projektovej dokumentácie pre Stavebný zámer musí byť aj zapracovanie podmienok pre vydanie Stanoviska ŽSR, nakoľko sa stavba nachádza v ochrannom pásme dráhy.

Stavebný zámer musí obsahovať minimálne:

* + Situáciu so zakreslením stavby, s vyznačením prístupových ciest k stavbe a návrh prípojok na technickú infraštruktúru územia, so zobrazením ich trasovania od bodu napojenia po navrhovanú stavbu, a so zakreslenými vedeniami ŽSR (ak sa v danom území nachádzajú), ktoré stavebník získal od jednotlivých správcov s vyznačením presnej kilometrickej polohy stavby vo vzťahu k staničeniu dráhy, s vyznačením ochranného pásma dráhy, s vyznačením najmenšej vzdialenosti stavby od osi krajnej koľaje (prípadne päty svahu zemného telesa dráhy, koruny zárezu, budovy/objektu ŽSR, oplotenia stanice a pod.) iného vhodného mapového podkladu v mierke M 1 : 1000 (v prípade ak JŽM v danom úseku trate nie je vyhotovená), resp. podľa rozsahu a charakteru stavby, zakreslených do JŽM,
	+ Priečny rez stavby vedený kolmo na os trate, v mieste najbližšieho priblíženia stavby ku železničnej trati, aj so zakreslením terénu vo vzťahu ku koľaji, ,s vyznačením najmenšej vzdialenosti stavby od osi krajnej koľaje, (prípadne päty svahu zemného telesa dráhy, koruny zárezu, budovy/objektu ŽSR, oplotenia stanice a pod.)
	+ V prípade záberu pozemkov v správe ŽSR žiadame predložiť snímku z katastrálnej mapy v mierke M 1 : 1000 s vyznačením záberu pozemkov dotknutých plánovanou stavbou a s určením výmery v m2 na každý dotknutý pozemok v správe ŽSR,
	+ Sprievodnú a technickú správu s údajmi o vplyve stavby na dráhu, o zabezpečení bezpečnosti dopravy na dráhe a o účinkoch prevádzky dráhy na stavbu (protihlukové a iné opatrenia, účinok bludných prúdov,...).

Celkový termín dodania projektových dokumentácií a dodanie overenia projektu je 7 mesiacov od doručenia objednávky.

Poplatky súvisiace s zakreslením inžinierkach sietí a dotknutých orgánov a dotknutých právnických organizácií sú nákladmi zhotoviteľa.

Míľniky pre platenie

|  |  |
| --- | --- |
| Popis | Suma v € bez DPH |
| **Vypracovanie projektovej dokumentácie pre stavebný zámer** |  |
| **Vypracovanie projektovej dokumentácie projekt stavby** a **vypracovanie oceneného položkovitého výkazu výmer** |  |
| **Zabezpečenie povolenia stavby** |  |